Tiina Tõnis
Tiina Tõnis (sündinud 17. septembril 1959 Voka külas) on eesti näitleja. Tõnis on lõpetanud 1974. aastal Tudulinna 8-klassilise Kooli ja 1977. aastal Mustvee 1. Keskkooli, 1979. aastal Viljandi Kultuurikooli näitejuhtimise eriala (kursuse juhendaja Elle Are) ja 1985. aastal Tallinna Pedagoogilise Instituudi näitejuhtimise eriala (kursuse juhendaja Rudolf Allabert). Ta oli aastatel 1980–1981 Karksi-Nuia kultuurimaja direktor. Aastast 1985 töötab Eesti Noorsooteatris näitlejana.